CELEX: 32012R1111
Language: sl
Date: 2012-11-23 00:00:00
Title: Izvedbena uredba Komisije (EU) št. 1111/2012 z dne 23. novembra 2012 o uvrstitvi določenega blaga v kombinirano nomenklaturo

29.11.2012   
            
            
               SL
            
            
               Uradni list Evropske unije
            
            
               L 329/7
            
         IZVEDBENA UREDBA KOMISIJE (EU) št. 1111/2012
   z dne 23. novembra 2012
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca 1 razpredelnice iz Priloge uvrsti pod oznako KN, ki je označena v stolpcu 2, iz razlogov iz stolpca 3 navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 23. novembra 2012
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Izdelek v obliki devetih izrezanih tiskanih nalepk iz kartona, na katerih so upodobljene različne žuželke in druge male živali, okrašene z umetnimi kamenčki in bleščicami, na listu iz plastike z merama približno 30 × 30 cm.
                  Vsaka nalepka je opremljena s samolepilnim trakom, da se lahko pritrdi na izbrano površino. Nalepko je mogoče premestiti na drugo površino.
                  Nalepke se uporabljajo za dekoracijo.
                  
                      (1) Glej sliko.
               
               
                  4911 91 00
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 12 k poglavju 48 ter besedilo oznak KN 4911 in 4911 91 00.
                  Na podlagi opombe 12 k poglavju 48 se karton s tiskanimi motivi, besedili ali ilustracijami, ki nimajo samo postranskega pomena pri glavni rabi teh proizvodov, uvršča v poglavje 49. Izdelek je tiskan tako, da izključno predstavlja slike, in se uporablja za dekoracijo. Uvrstitev pod tarifno številko 4823 kot drug karton je zato izključena.
                  Samolepilne tiskane nalepke, ki se uporabljajo za dekoracijo, so zajete pod tarifno številko 4911 (glej tudi pojasnjevalne opombe harmoniziranega sistema k tarifni številki 4911, točka 10).
                  Proizvod se zato uvrsti pod oznako KN 4911 91 00 kot druge tiskane slike.
               
            
         
      
         (1)  Slika je zgolj informativna.